## Carlos Mazón ha assistit a l’Encesa de les Gaiates de les Festes de la Magdalena

*** El president de la Generalitat ha destacat que amb l’aprovació de la catalogació de la desfilada de les gaiates com a bé d’interés cultural “el Consell fa justícia amb una reivindicació històrica que contribuirà a augmentar la promoció d’estes festes”**

**Castelló.**

El president de la Generalitat, Carlos Mazón, ha assistit a l’Encesa de les Gaiates de les Festes de la Magdalena 2024, acompanyat per l’alcaldessa de Castelló, Begoña Carrasco; la presidenta de la Diputació de Castelló, Marta Barrachina, i les reines de la Magdalena de Castelló 2024, Lourdes Climent i Vega Torrejón, i entre altres autoritats.

El cap de l’executiu valencià ha destacat que amb l’aprovació de la catalogació de la desfilada de les gaiates com a bé d’interés cultural “el Consell fa justícia amb una reivindicació històrica que contribuirà a augmentar la promoció d’estes festes”. Igualment, ha apuntat que suposa un reconeixement a la labor de totes aquelles persones que durant molts anys “han fet grans les festes de la Magdalena i els monuments de les gaiates”.

Fecha: 04/03/2024